
[bookmark: z416]Халықты әлеуметтік қорғау саласында жартылай стационарлық жағдайда арнаулы әлеуметтік қызметтер көрсету стандарты

[bookmark: z417]1-тарау. Жалпы ережелер
[bookmark: z418]       1. Халықты әлеуметтік қорғау саласында стационарлық жағдайда арнаулы әлеуметтік қызметтер көрсету стандарты (бұдан әрі – Стандарт) Қазақстан Республикасының Әлеуметтік кодексінің (бұдан әрі – Әлеуметтік кодекс) 12-бабы 5) тармақшасының бесінші абзацына сәйкес әзірленді.
[bookmark: z419]      2. Осы Стандарт тәуліктің күндізгі уақытында ұзақ немесе уақытша (6 айға дейінгі мерзімге) болуға арналған мемлекеттік және мемлекеттік емес меншік нысанындағы жартылай стационарлық үлгідегі ұйымдарда (бұдан әрі – жартылай стационарлық үлгідегі ұйымдар) арнаулы әлеуметтік қызметтер көрсетудің сапасын, көлемін және шарттарын белгілейді, мыналарға:
[bookmark: z420]      1) психоневрологиялық ауытқулары бар бір жарым жастан он сегіз жасқа дейінгі мүгедектігі бар балаларға (бұдан әрі – балалар);
[bookmark: z421]      2) тірек-қимыл аппараты бұзылған бір жарым жастан он сегіз жасқа дейінгі мүгедектігі бар балаларға (бұдан әрі – ТҚА бұзылған балалар);
[bookmark: z422]      3) психоневрологиялық аурулары бар он сегіз жастан асқан мүгедектігі бар адамдарға (бұдан әрі – он сегіз жастан асқан адамдар);
[bookmark: z423]      4) бірінші және екінші топтағы мүгедектігі бар адамдарға (бұдан әрі – мүгедектігі бар адамдар);
[bookmark: z424]      5) егде жасына байланысты өзіне қызмет көрсетуге мүмкіндігі жоқ адамдарға (бұдан әрі – қарттар) арнаулы әлеуметтік қызметтерді ұсыну, тоқтату (тоқтата тұру) шарттарын айқындайды.
[bookmark: z425]      Жоғарыда көрсетілген санаттар бірлесіп қызметтерді алушылар деп аталады.

[bookmark: z426]2-тарау. Жартылай стационарлық үлгідегі ұйымдарда арнаулы әлеуметтік қызметтерді ұсыну шарттары
[bookmark: z427]      3. Жартылай стационарлық үлгідегі ұйымдарда бюджет қаражаты есебінен арнаулы әлеуметтік қызметтерді ұсыну аудандардың, облыстық және республикалық маңызы бар қалалардың (астананың) жұмыспен қамту және әлеуметтік бағдарламалар бөлімдерінің (бұдан әрі – жұмыспен қамту бөлімдері) шешімі бойынша қызметтерді алушының тұрғылықты жері бойынша жүзеге асырылады.
[bookmark: z428]      4. Қызметтерді алушыларға мүгедектігі бар адамның әзірленген абилитациялау мен оңалтудың жеке бағдарламасы (бұдан әрі – ОЖБ) бойынша жартылай стационарлық үлгідегі екі ұйымда бюджет қаражаты есебінен бір уақытта арнаулы әлеуметтік қызметтер алуға жол берілмейді.
[bookmark: z430]      5. Арнаулы әлеуметтік қызметтердің кепілді көлемін ұсыну үшін арнаулы әлеуметтік қызметтерге мұқтаж деп танылған адам (отбасы) тұрғылықты жері бойынша жұмыспен қамту бөліміне мынадай құжаттарды беру жолымен жүгінеді:
[bookmark: z431]       1) осы Стандартқа 1-қосымшаға сәйкес нысан бойынша қызметтерді алушының жазбаша өтініші, ал кәмелетке толмаған және әрекетке қабілетсіз адамдар үшін – заңды өкілінің (ата-анасының біреуінің, қамқоршының немесе қорғаншының, асырап алушы, баланы қабылдайтын ата-ана, патронат тәрбиеші және "Неке (ерлі-зайыптылық) және отбасы туралы" Қазақстан Республикасының Кодексіне (бұдан әрі – Кодекс) сәйкес қамқор болуды, білім беруді, тәрбиелеуді, баланың, он сегіз жастан асқан адамның құқықтары мен мүдделерін қорғауды жүзеге асыратын алмастырушы басқа да адамдардың) (бұдан әрі – заңды өкілі) өтініші немесе медициналық ұйымның қолдаухаты;
[bookmark: z432]      2) сәйкестендіру үшін қызметтерді алушының жеке сәйкестендіру нөмірі (бұдан әрі – ЖСН) бар жеке басын куәландыратын құжаты не цифрлық құжаттар сервисінен электрондық құжат;
[bookmark: z433]       3) осы Стандартқа 2-қосымшаға сәйкес нысан бойынша медициналық картасы;
[bookmark: z434]      Жұмыспен қамту бөлімі өтінішті қабылдау кезінде ЖСН бойынша "цифрлық үкіметтің" шлюзі арқылы мемлекеттік органдардың және (немесе) ұйымдардың цифрлық жүйелеріне (бұдан әрі – цифрлық жүйелер) мынадай:
[bookmark: z435]      1) жеке басын куәландыратын құжат туралы;
[bookmark: z436]      2) мүгедектікті белгілеу туралы;
[bookmark: z437]      3) ОЖБ-да әзірленген іс-шаралар туралы;
[bookmark: z438]      4) он сегіз жастан асқан адамдар үшін - соттың адамды әрекетке қабілетсіз деп тану туралы шешімі (бар болса);
[bookmark: z439]      5) зейнеткерлік жастағы адамдар үшін зейнетақы жасы туралы;
[bookmark: z440]      6) Ұлы Отан соғысының ардагері, басқа мемлекеттердiң аумағындағы ұрыс қимылдарының ардагері, сондай-ақ жеңiлдiктер бойынша Ұлы Отан соғысының ардагері, "Ардагерлер туралы" Қазақстан Республикасы Заңның (бұдан әрі – Заң) 8-бабының 1) тармақшасында санамаланған қаза тапқан әскери қызметшілердің отбасы мәртебесін растайтын мәліметтерді алу үшін сұрау салуды қалыптастырады.
[bookmark: z441]      Цифрлық жүйелерде мәліметтер болмаған кезде өтінішке он сегіз жастан асқан адамдар үшін - адамды әрекетке қабілетсіз деп тану туралы сот шешімінің көшірмесі (бар болса) қоса беріледі.
[bookmark: z442]      Құжаттардың көшірмелері түпнұсқаларымен бірге ұсынылады, салыстырып тексерілгеннен кейін медициналық картадан басқасы өтініш берушіге қайтарылады.
[bookmark: z443]      6. Осы Стандарттың 5-тармағында көрсетілген құжаттар топтамасы сәйкес болған жағдайда жұмыспен қамту бөлімінің маманы "Е-собес" автоматтандырылған цифрлық жүйесіне (бұдан әрі – "Е-собес" АЦЖ) арнаулы әлеуметтік қызмет түрлеріне мұқтаж деп танылған адамның (отбасының) өтінішіндегі деректерді енгізеді.
[bookmark: z444]      7. Жергілікті атқарушы орган арнаулы әлеуметтік қызметтер көрсету туралы шешім шығарған күннен бастап екі жұмыс күні ішінде қызметтер алушының тұрғылықты жері бойынша жұмыспен қамту бөлімі қызметтер алушыға арнаулы әлеуметтік қызметтер көрсетуге құжаттарды ресімдеу туралы және әлеуметтік қызметтер порталында (http://aleumet.egov.kz) (бұдан әрі – портал) авторизациялау және полустационарлық үлгідегі ұйымды таңдау қажеттігі туралы хабарлама жібереді.
[bookmark: z445]      Мобильдік азаматтар базасында қызметтерді алушының абоненттік нөмірі туралы мәліметтер болған кезде қызметтерді алушыға СМС-хабарлама беру арқылы "цифрлық үкіметтің" веб-порталында тіркелген ұялы байланыс абоненттік құрылғысының телефон нөміріне "Е-Собес" АЦЖ-дан порталда авторизациялау және стационарлық үлгідегі ұйымды таңдау қажеттігі туралы хабарлама қосымша жіберіледі.
[bookmark: z446]      Арнаулы әлеуметтік қызметтерді тағайындау туралы хабарламаны алғаннан кейін қызметтерді алушы бес жұмыс күні ішінде ЭЦҚ арқылы порталында авторизацияланады және жартылай стационарлық үлгідегі ұйымды таңдайды.
[bookmark: z447]      Қызметтер алушыда интернет-ресурсқа қолжетімділік болмаған жағдайда, қызметтер алушы жұмыспен қамту бөлімінің өзіне-өзі қызметтер көрсету секторына жүгінеді.
[bookmark: z448]      Бос орын болған кезде Қызметтерді алушы үш жұмыс күні ішінде жартылай стационарлық үлгідегі ұйымға келеді. Қызмет алушының белгіленген мерзімде жартылай стационарлық үлгідегі ұйымға келуге физикалық қабілеті (ауруы, емдеуге жатқызылуы) болмаған жағдайда, қызмет алушы жартылай стационарлық үлгідегі ұйымды хабардар етеді және оған келу мерзімін қосымша күнтізбелік он төрт күнге дейін бір рет ауыстыру мүмкіндігі беріледі. Бұл ретте жартылай стационарлық үлгідегі ұйым ол болмаған уақытта кезекте тұрған келесі қызмет алушыны қабылдайды.
[bookmark: z449]      Қызмет алушы жартылай стационарлық үлгідегі ұйымға белгіленген мерзімде келмеген жағдайда кезек келесі қызметтер алушыға өтеді.
[bookmark: z450]      Таңдалған жартылай стационарлық үлгідегі ұйымда бос орын болмаған жағдайда, қызметті алушы ЭЦҚ арқылы порталда авторландыру жолымен өз бетінше кезекке тұрады.
[bookmark: z451]      ОЖБ мерзімі өткен порталда кезекте тұрған қызмет алушылар қайта куәландырудан өтеді және алдыңғы кезекті сақтай отырып (жартылай стационарлық үлгідегі ұйымда арнаулы әлеуметтік қызмет көрсетуге ОЖБ болған кезде) порталда тіркеледі.
[bookmark: z452]      8. Қызмет алушы жартылай стационарлық үлгідегі ұйымды таңдаған күннен бастап бір жұмыс күні ішінде жұмыспен қамту бөлімі бюджет қаражаты есебінен арнаулы әлеуметтік қызметтерді ұсынатын жартылай стационарлық үлгідегі ұйымға мынадай құжаттарды жолдайды:
[bookmark: z453]      1) жұмыспен қамту бөлімінің арнаулы әлеуметтік қызметтерді ұсыну туралы шешімі;
[bookmark: z454]       2) осы Стандартқа 2-қосымшаға сәйкес нысан бойынша медициналық картасы;
[bookmark: z455]      3) цифрлық жүйелерде мәліметтер болмаған жағдайда – осы Стандарттың 5-тармағының 3 абзацында көрсетілген құжаттар.
[bookmark: z456]      9. Ұлы Отан соғысының ардагерлерге, басқа мемлекеттердiң аумағындағы ұрыс қимылдарының ардагерлерге, сондай-ақ жеңiлдiктер бойынша Ұлы Отан соғысының ардагерлерге, Заңның 8-бабының 1) тармақшасында санамаланған қаза тапқан әскери қызметшілердің отбасыларға арнаулы әлеуметтік қызметтер жартылай стационарлық үлгідегі ұйымдарда бірінші кезекте беріледі.
[bookmark: z457]      10. Жартылай стационарлық үлгідегі ұйымдардың арнаулы әлеуметтік қызметтер көрсетуі кезінде:
[bookmark: z1872]      1) қызметтерді алушылардың жеке басына қолсұғылмаушылық пен қауіпсіздігін қамтамасыз ету;
[bookmark: z1873]      2) қолайлы моральдық психологиялық жағдай жасау;
[bookmark: z1874]      3) қызметтерді алушыларға осы Стандартқа сәйкес сауықтыру және әлеуметтік-оңалту іс-шараларын өткізуге бағытталған қажетті арнаулы әлеуметтік қызметтер кешенін ұсыну арқылы жан-жақты көмек көрсету;
[bookmark: z1875]       4) осы Стандартқа 3-қосымшаға сәйкес жартылай стационарлық үлгідегі ұйымдарға арналған төсек жабдықтары, сондай-ақ олардың тозу мерзімдерінің ең төмен нормаларымен қамтамасыз ету;
[bookmark: z1876]       5) осы Стандартқа 4-қосымшаға сәйкес балаларды, тірек-қимыл аппараты бұзылған балаларды, он сегіз жастан асқан адамдарды жартылай стационарлық үлгідегі ұйымдарда оқыту ұзақтығын қамтамасыз ету сақталады 
[bookmark: z1877]       10-1. Арнаулы әлеуметтік қызметтер осы Стандартқа 5-қосымшаға сәйкес жартылай стационар жағдайларында арнаулы әлеуметтік қызметтер көрсету тізбесіне сәйкес көрсетіледі.
[bookmark: z461]      11. Бюджет қаражаты есебінен ұсталатын қызметтерді алушыларды бір жартылай стационарлық үлгідегі ұйымнан бір елді мекен шегіндегі басқасына ауыстыру облыстардың, Астана, Алматы және Шымкент қалаларының халықты әлеуметтік қорғау саласындағы уәкілетті органның (бұдан әрі – уәкілетті органдар) келісімі бойынша қызметтерді алушының жазбаша өтініші, ал кәмелетке толмаған және әрекетке қабілетсіз адамдар үшін заңды өкілінің жазбаша өтініші бойынша жүзеге асырылады. Уәкілетті орган қызметтерді алушыны ауыстыру жүзеге асырылатын ұйымда бос орындар болған жағдайда, тұрғылықты жері бойынша жұмыспен қамту бөлімі сұрау салу келіп түскен сәттен бастап үш жұмыс күні ішінде ауыстыруға келісім береді.
[bookmark: z462]      12. Қызметтерді алушылар мүгедек деп танылған жағдайда жұмыспен қамту бөліміне өтініш ұсыну жолымен "Е-собес" АЦЖ-да тіркелуге жатады.
[bookmark: z463]      13. Жартылай стационарлық үлгідегі ұйымда арнаулы әлеуметтік қызметтер көрсетуді тоқтату:
[bookmark: z464]      1) қызметтерді алушылардың жазбаша өтініші, ал кәмелетке толмаған және әрекетке қабілетсіз адамдар үшін – заңды өкілінің жазбаша өтініші;
[bookmark: z465]      2) қызметтерді алушылардың жеке жоспарындағы оңалту іс-шараларының мерзімі өткен жағдайда және әрі қарай оңалту іс-шараларын өткізуге көрсетілімдердің болмауы негізінде;
[bookmark: z466]      3) мүгедектік алынған немесе үшінші топ мүгедектігі белгіленген жағдайда;
[bookmark: z467]      4) стационарлық жағдайда немесе үйде арнаулы қызметтер алған кезде;
[bookmark: z468]      5) қызметтерді алушы ішкі тәртіп қағидаларын жүйелі түрде (үш реттен артық) бұзған кезде;
[bookmark: z469]      6) ақылы арнаулы әлеуметтік қызметтерді ұсыну туралы шартты бұзған жағдайда;
[bookmark: z470]      7) қызметтерді алушы қайтыс болған жағдайда жүзеге асырылады.
[bookmark: z471]       14. Арнаулы әлеуметтік қызметтер көрсетуді қалпына келтіру осы Стандарттың 2-тарауында көзделген тәртіппен жүзеге асырылады.
[bookmark: z472]       Арнаулы әлеуметтік қызметтерді көрсету осы Стандарттың 13-тармағының 5) тармақшасында көзделген негіз бойынша тоқтатылған қызметтерді алушыларға арнаулы әлеуметтік қызметтерді көрсетуді қалпына келтіру арнаулы әлеуметтік қызметтер көрсету тоқтатылғаннан кейін күнтізбелік бір жыл асқаннан кейін ғана жүзеге асырылады.
[bookmark: z473]      15. Қызметтерді алушыда жартылай стационарлық үлгідегі ұйымда болуға медициналық қарсы көрсетілім пайда болған жағдайда арнаулы әлеуметтік қызметтерді көрсету уақытша тоқтатыла тұрады.
[bookmark: z474]      Арнаулы әлеуметтік қызметтер көрсетуді қалпына келтіру қызметтерді алушы жартылай стационарлық үлгідегі ұйымда болуға медициналық қарсы көрсетілім болып табылатын сырқаттың болмауын растайтын медициналық құжатты ұсынғаннан кейін жүзеге асырылады.
[bookmark: z475]       16. Арнаулы әлеуметтік қызметтер көрсетуді тоқтату және тоқтата тұру немесе басқа жартылай стационарлық үлгідегі ұйымға ауыстыру жартылай стационарлық үлгідегі ұйым басшысының бұйрығы негізінде жүзеге асырылады және "Е-собес" АЦЖ-да белгі қойылады.
      Бұл ретте шығару эпикризі, жартылай стационарлық үлгідегі ұйым мамандарының ұсынымдары ресімделеді, олар қызметтерді алушының не оның заңды өкілінің қолына беріледі.
[bookmark: z1878]      16-1. Жартылай стационарлық үлгідегі ұйымдар мамандарының жұмысына жартылай стационарлық үлгідегі ұйымның басшысы және уәкілетті орган:
      1) жеке даму деңгейі, мінез-құлық бейімделуінің дағдылары, әлеуметтік бейімделу мен әлеуметтену деңгейі жоғарылаған балалар мен он сегіз жастан асқан адамдардың;
      2) білім беру ұйымдарына ауыстырылған балалардың;
      3) қозғалу функциялары толтықтырылған, қоғамға кіріктірілген ТҚА бұзылған мүгедектігі бар адамдар мен балалардың;
      4) әлеуметтенген және өздігінен өмір сүруге бейімделген қызметтерді алушылар санының алдыңғы жылмен салыстырғанда көбеюі бойынша мониторинг жүргізеді.
[bookmark: z1879]      16-2. Жартылай стационарлық үлгідегі ұйымда қажетті мамандар болмаған жағдайда жеке жоспарды әзірлеу, оңалту іс-шараларының нәтижелілігін бағалау немесе консультация беру үшін шарттық негізде басқа ұйымдардан мамандар тартуға рұқсат етіледі.
[bookmark: z1880]      16-3. Жартылай стационарлық үлгідегі ұйымда шағымдар мен ұсыныстар кітабы ресімделеді, оның парақтары нөмірленген, тігілген, мөрмен және ұйымның басшысының қолымен бекітілген, ол жартылай стационарлық үлгідегі ұйымның басшысында сақталады және қызметтерді алушылар мен олардың заңды өкілдерінің бірінші талабы бойынша беріледі.
      Шағымдар мен ұсыныстар кітабын жартылай стационарлық үлгідегі ұйымның басшысы апта сайын, ал уәкілетті орган және (немесе) құрылтайшы – ай сайын қарайды.
      
[bookmark: z477]3-тарау. Жартылай стационарлық үлгідегі ұйымдарда арнаулы әлеуметтік қызметтерді көрсету сапасы мен көлемі

[bookmark: z640] 

ӨТІНІШ
[bookmark: z641]      _____ жылы "___" __________ туған, ____________________________________
[bookmark: z642]      мекенжайы бойынша тұратын
[bookmark: z643]      ____________________________________________________________________
[bookmark: z644]      ____________________________________________________________________
[bookmark: z645]       (тегі, аты, әкесінің аты (бар болса) жартылай стационарлық үлгідегі ұйымға күндіз болу 
[bookmark: z646]       жағдайында арнаулы әлеуметтік қызметтер көрсетуді сұраймын, өйткені жартылай 
[bookmark: z647]      стационарлық жағдайда арнаулы әлеуметтік қызметтер көрсетуге мұқтажбын (мұқтаж).
[bookmark: z648]      Мынадай құжаттарды қоса беріп отырмын:
[bookmark: z649]      1) _______________________ 2) _______________________
[bookmark: z650]      3) _______________________ 4) _______________________
[bookmark: z651]      5) _______________________ 6) _______________________
[bookmark: z652]      7) _______________________ 8) _______________________
[bookmark: z653]      9) _______________________ 10) ______________________
[bookmark: z654]       Жартылай стационарлық үлгідегі ұйымда арнаулы әлеуметтік қызметтер көрсетуге құжаттарды ресімдеу үшін қажетті менің қолжетімділігі шектеулі дербес деректерімді жинауға және өңдеуге "Дербес деректер және оларды қорғау туралы" Қазақстан Республикасыны Заңының 8-бабына сәйкес келісім беремін.
[bookmark: z655]      Осы келісім қол қойылған күнінен бастап "Медициналық-әлеуметтік мекемелерде
[bookmark: z656]      (ұйымдарда) арнаулы әлеуметтік қызмет көрсетуге құжаттар ресімдеу" мемлекеттік қызмет көрсету аяқталған күнге дейін қолданылады.
[bookmark: z657]      Жартылай стационарлық үлгідегі ұйымға қабылдау, онда болу, одан шығарып тастау және шығарып тастау шарттарымен таныстым.
[bookmark: z658]      20 ___ жылғы "___" ___________________
[bookmark: z659]      ____________________________________________________________________
[bookmark: z660]      (өтініш иесінің тегі, аты, әкесінің аты (бар болса) және қолы)
[bookmark: z661]      Құжаттарды қабылдаған ___________________ 20 __ жылғы "___" ___________
[bookmark: z662]      ____________________________________________________________________
[bookmark: z663]      (тегі, аты, әкесінің аты (бар болса), лауазымы, қолы)

[bookmark: z1887]Балаларды, тірек-қимыл аппараты бұзылған балаларды, он сегіз жастан асқан адамдарды жартылай стационарлық үлгідегі ұйымдарда оқыту ұзақтығы
       
[bookmark: z1888]      Балаларды, тірек-қимыл аппараты бұзылған балаларды және он сегіз жастан асқан адамдарды оқыту ұзақтығы барлық үлгідегі ұйымдарда олардың дағды деңгейіне, танымдық қызметі мен жас ерекшеліктеріне қарай құрылады:
[bookmark: z1889]      1) балалардың әлеуметтік дағдылары, әлеуметтену және танымдық қызметі ең төмен деңгейде болғанда сабақтың ұзақтығы 15 минутқа дейін созылады;
[bookmark: z1890]      2) әлеуметтік дағдылары, әлеуметтену және танымдық қызметі төмен деңгейде болғанда – 20 минутқа дейін;
[bookmark: z1891]      3) әлеуметтік дағдылары, әлеуметтену және танымдық қызметі қалыпты деңгейде болғанда – сабақ 30 минутқа дейін;
[bookmark: z1892]      4) әлеуметтік дағдыларының, әлеуметтену және танымдық қызметінің деңгейі айтарлықтай төмендемеген жағдайда – 45 минутқа созылады.
      Академиялық сағаттың (45 минут) қалған уақытында балаларға және он сегіз жастан асқан адамдарға оқу жоспарының бағдарламасына және әр сабаққа әзірленген тақырыптық жоспарларға сәйкес дидактикалық және дамытушы ойындар өткізіледі.

[bookmark: z1894]Жартылай стационарлық жағдайда көрсетілетін арнаулы әлеуметтік қызметтердің тізбесі

	Көрсетілетін қызметтің атауы

	санитариялық-гигиеналық талаптарға сәйкес өмір сүру жағдайларын сақтау

	 тағамды дайындау, оның ішінде диеталық 

	 төсек-орын, жеке гигиена құралдарын беру 

	қатты мүкәммал және техникалық көмекші (компенсаторлық) құралдарды және арнайы көлік құралдарын қамтамасыз ету

	тұрмыстық қызмет көрсетумен қамтамасыз ету (төсек жабдықтарын жуу, кептіру, үтіктеу, дезинфекциялау)

	хаттарды жазуға және оқуға көмек көрсету

	қызмет алушыларды емдеуге, оңалтуға, оқытуға, мәдени және бос уақыт іс-шараларына қатысуы үшін тасымалдау бойынша көлік қызметтерін ұсыну

	қызмет алушылардың отбасы мүшелерін жеке қызмет көрсету және санитариялық-гигиеналық сипаттағы практикалық дағдыларға үйрету

	тыныс-тіршілігінің шектелу дәрежесі қалыпты кезінде төсектен тұруға, төсекке жатуға, киінуге және шешінуге, жуынуға, тамақ жеуге, ішуге, дәретхананы немесе дәрет ыдысын пайдалануға, қозғалуға көмектесу: бақылау

	тыныс-тіршілігінің шектелу дәрежесі айқын білінетін кезінде төсектен тұруға, төсекке жатуға, киінуге және шешінуге, жуынуға, тамақ жеуге, ішуге, дәретхананы немесе дәрет ыдысын пайдалануға, қозғалуға, тістерге немесе жаққа күтім жасауға, көзілдірік немесе есту аппараттарын пайдалануға көмектесу

	тыныс-тіршілігінің шектелу дәрежесі айқын білінетін кезінде жеке гигиена дағдыларын, еңбек, жалпы өмірлік дағдылары мен шеберлігін қалыптастыру

	қызмет алушылардың жағдайын күнделікті аралау және мониторингілеу

	жеке жұмыс жоспарларының орындалуын бақылау (мамандардың жұмысын үйлестіру, жеке жоспарға сәйкес қызмет көрсетуді мониторингілеу)

	қызмет алушылардың туыстарымен байланысты ұйымдастыру және қолдау

	тиесілі жеңілдіктерді, жәрдемақыларды, өтемақыларды, алименттер мен төлемдердің басқа түрлерін алуға, тұрмыс жағдайын жақсартуға жәрдемдесу

	қарттар мен мүгедектігі бар адамдарға, сондай-ақ бала тәрбиелеп отырған және 18 жастан асқан адамдарға қамқорлық жасайтын отбасыларға отбасының өзін-өзі қамтамасыз ету және материалдық жағдайын жақсарту мәселелері бойынша консультация беру

	қызмет алушылардың саны бойынша есепке алуды, статистиканы және есептілікті жүргізу, әлеуметтік-экономикалық мәселелер бойынша мемлекеттік және мемлекеттік емес ұйымдармен өзара іс-қимыл жасау

	мерекелер мен демалыс іс-шараларын ұйымдастыру

	клуб және үйірме жұмыстарын ұйымдастыру және өткізу

	қызмет алушыларды бос уақытын өткізуге және мәдени іс-шараларға қатысуға тарту

	мәдени іс-шараларға барған кезде қызмет алушыларды алып жүру

	дене шынықтыру-сауықтыру және спорт-үйірме іс-шараларын ұйымдастыру (спорттық ойындар, эстафеталар, жарыстар және әлеуметтендіруге бағытталған басқа да іс-шаралар өткізу)

	Қазақстан Республикасының Заңнамасына сәйкес арнаулы әлеуметтiк қызметтер көрсету саласында және әлеуметтiк қамсыздандыру мен көмек алу құқықтарына байланысты мәселелер бойынша заңгерлік консультация беру

	заңды маңызы бар құжаттарды ресімдеуге жәрдемдесу

	арнаулы әлеуметтік қызметтер ұсынатын және қызмет алушылардың заңды құқықтарын бұзатын немесе нұқсан келтіретін ұйымдардың әрекеттеріне немесе әрекетсіздігіне шағымдарды дайындауға және беруге жәрдемдесу

	 Қазақстан Республикасының Азаматтық кодексінде белгіленген тәртіппен тиісті жәрдемақыларды, әлеуметтік төлемдерді сенімхат бойынша алу

	құқықтар мен мүдделерді қорғау үшін сотта өкілдік етуді қамтамасыз ету

	жетім балаларды және ата-анасының қамқорлығынсыз қалған балаларды асырап алу, қорғаншылық және қамқоршылық бойынша заңгерлік консультация беру

	алғашқы медициналық тексеру және алғашқы санитариялық өңдеу жүргізу

	 балаларға арналған медициналық-әлеуметтік сараптаманы (жеке жоспарды қалыптастыру) ұйымдастыру және жүргізу 

	 ересектерге арналған медициналық-әлеуметтік сараптаманы (жеке жоспарды қалыптастыру) ұйымдастыру және жүргізу 

	бейінді мамандардың, оның ішінде денсаулық сақтау ұйымдарының медициналық консультациясына жәрдемдесу

	балаларды уақтылы медициналық-әлеуметтік сараптамадан өткізуге жәрдемдесу

	ересектерді уақтылы медициналық-әлеуметтік сараптамадан өткізуге жәрдемдесу

	 дәрігерге дейінгі көмек көрсету 

	дәрігерлердің қорытындысы бойынша дәрілік заттармен және медициналық мақсаттағы бұйымдармен қамтамасыз етуге жәрдемдесу: беру

	білікті медициналық консультация беруді ұйымдастыру

	балаларға арналған абилитациялаудың және оңалтудың жеке бағдарламасына сәйкес санаторийлік-курорттық емдеумен, техникалық көмекші (компенсаторлық) құралдармен, міндетті гигиеналық құралдармен қамтамасыз етуге жәрдемдесу

	ересектерге арналған абилитациялаудың және оңалтудың жеке бағдарламасына сәйкес санаторийлік-курорттық емдеумен, техникалық көмекші (компенсаторлық) құралдармен, міндетті гигиеналық құралдармен қамтамасыз етуге жәрдемдесу

	мүгедектігі бар балаларды абилитациялаудың және оңалтудың жеке бағдарламасына сәйкес протездік-ортопедиялық көмек алуға жәрдемдесу

	мүгедектігі бар ересек адамдарды абилитациялаудың және оңалтудың жеке бағдарламасына сәйкес протездік-ортопедиялық көмек алуға жәрдемдесу

	мүгедектігі бар балаларды абилитациялаудың және оңалтудың жеке бағдарламасына сәйкес есту протезі көмегін алуға жәрдемдесу

	мүгедектігі бар ересек адамдарды абилитациялаудың және оңалтудың жеке бағдарламасына сәйкес есту протезі көмегін алуға жәрдемдесу

	қызмет алушыларды техникалық көмекші (компенсаторлық) және міндетті гигиеналық құралдарды пайдалануға үйрету

	балаларға арналған әлеуметтік-медициналық мәселелер бойынша, оның ішінде жасына байланысты бейімдеу бойынша консультация беру

	ересектерге арналған әлеуметтік-медициналық мәселелер бойынша, оның ішінде жасына байланысты бейімдеу бойынша консультация беру

	денсаулыққа байланысты процедураларды жүргізу (дәрі-дәрмектерді қабылдау, тамшыларды тамызу және емдеуші дәрігердің нұсқауымен байланысты процедуралар)

	емдеуші дәрігердің нұсқауына сәйкес медициналық процедураларды жүргізу: тері астына және бұлшықет ішіне инъекциялар, жүйелі бақылау

	емдеуші дәрігердің нұсқауына сәйкес медициналық процедураларды жүргізу: компресс қою, таңу, ұзақ жатқаннан ойылған жерлерін, жара беттерін емдеу, тазарту клизмалар жасау, зертханалық зерттеулерге материалдарды жинау, міндетті гигиеналық құралдар мен медициналық бұйымдарды қолдануға көмек көрсету

	емдік дене жаттығуларын орындауға көмек көрсету

	алғашқы медициналық-санитариялық көмек көрсету

	денсаулық сақтау ұйымдарына емдеуге жатқызуға және қолдауға жәрдемдесу

	емдеу-сауықтыру, оның ішінде денсаулық сақтау ұйымдарында іс-шараларды ұйымдастыру

	 психоневрологиялық аурулары бар балаларға арналған емдік дене шынықтыру бойынша жеке жаттығу 

	 абилитациялау мен оңалтудың жеке бағдарламасына сәйкес тірек-қимыл аппараты бұзылған балаларға арналған емдік дене шынықтыру бойынша жеке жаттығу 

	 психоневрологиялық аурулары бар ересектерге арналған емдік дене шынықтыру бойынша жеке жаттығу 

	 мүгедектігі бар адамдарға арналған емдік дене шынықтыру бойынша жеке жаттығу 

	 егде жастағы адамдарға арналған емдік дене шынықтыру бойынша жеке жаттығу 

	жоғары жиілікті магниттік терапия

	ультра жоғары жиілік терапия

	дәрілік электрофорез

	төмен жиілікті магниттік терапия

	сәулемен емдеу

	лазерлік терапия

	дарсонвализация

	электромиостимуляция

	ультрадыбыстық терапия - удт

	жылумен емдеу – парафиндік терапия

	электроэнцефалография

	бейімдік дене шынықтыру

	робот-қозғалыс терапиясы

	құрғақ гидромассаж

	спелеотерапия

	шунгитотерапия

	механотерапия

	диспансерлеуді ұйымдастыру

	 медициналық көрсеткіштер мен жас ерекшеліктеріне (балалар үшін) сәйкес "денсаулық топтарын" құру және жұмысын ұйымдастыру 

	 медициналық көрсеткіштер мен жас ерекшеліктеріне (ересектер үшін) сәйкес "денсаулық топтарын" құру және жұмысын ұйымдастыру 

	психиатриялық, психотерапевтік қызметтерді көрсету

	денсаулық жағдайын күнделікті бақылау

	балаларға, тірек-қимыл аппараты бұзылған балаларға патронаждық бақылау

	қызмет алушыларды денсаулық сақтау ұйымдарына барған кезде алып жүру (егер денсаулық жағдайы қоғамдық көлікті пайдалануға кедергі болса)

	тегін медициналық көмектің кепілдік берілген көлемін алуға жәрдемдесу

	жеке дене шынықтыру-сауықтыру кешенін таңдау және дамыту

	емдік дене шынықтыру нұсқаушысының консультациясы

	емдік дене шынықтыру бойынша топтық жаттығу (топ құру)

	емдік дене шынықтыру бойынша топтық жаттығу

	электрофорез әдісімен дәрі-дәрмектерді енгізу

	массаж

	емдік атқа мінуді (райттерапия/иппотерапия) пайдалана отырып, денені қалпына келтіру және бейімдеу қызметтері

	суда емдік жаттығуларды (жүзу/гидрокинезитерапия) пайдалана отырып, денені қалпына келтіру және қозғалыс функцияларын қалпына келтіру қызметтері

	рефлексологиялық қызметтері (ине терапиясы)

	галотерапия қызметтері (тұз шахтасы)

	ингаляциялық терапия қызметтері

	кварц терапиясы қызметтері

	психоневрологиялық патологиясы бар балаларға әлеуметтік-педагогикалық консультация беру

	тірек-қимыл аппараты бұзылған балаларға әлеуметтік-педагогикалық консультация беру

	педагогикалық және коррекциялық-дамыту диагностикасын, баланың жеке басын, даму деңгейін, оның ішінде тірек-қимыл аппараты бұзылған, он сегіз жастан асқан адамдарды тексеруді жүргізу

	балаларды және он сегіз жастан асқан адамдарды олардың дене мүмкіндіктері мен ақыл-ой қабілеттерін ескере отырып, арнайы білім беру бағдарламалары бойынша оқытуды ұйымдастыру

	дене шынықтыру мен гимнастика жүргізу

	дене шынықтыру-сауықтыру шараларын ұйымдастыру (спорттық ойындар, эстафеталар, жарыстар және әлеуметтендіруге бағытталған басқа да іс-шаралар)

	жалпы білім беретін мектептерде, техникалық және кәсіптік ұйымдарда тірек-қимыл аппараты бұзылған балалардың білім алуына жәрдемдесу

	ересектерге кәсіптік білім алуға жәрдемдесу

	балаларды, оның ішінде тірек-қимыл аппараты бұзылған балаларды педагогикалық түзету

	есту қабілеті бұзылған балалар мен мүгедектігі бар адамдардың, сондай-ақ олардың ата-аналары мен басқа да мүдделі адамдардың ымдау тілін меңгеруіне жәрдемдесу

	ымдау тілін аудару қызметі

	әлеуметтік дағдылары өте төмен деңгейдегі тұрмыстық және қол шеберлігінің негіздерін, күнделікті және қоғамдық орындардағы мінез-құлықты, өзін-өзі бақылауды, қарым-қатынас дағдыларын және тіршіліктің басқа түрлеріне үйрету

	әлеуметтік дағдылары төмен деңгейдегі тұрмыстық және қол шеберлігінің негіздерін, күнделікті және қоғамдық орындардағы мінез-құлықты, өзін-өзі бақылауды, қарым-қатынас дағдыларын және тіршіліктің басқа түрлеріне үйрету

	балалар мен 18 жастан асқан адамдарды әлеуметтік дағдылары қалыпты деңгейдегі тұрмыстық және қол шеберлігінің негіздерін, күнделікті және қоғамдық орындардағы мінез-құлықты, өзін-өзі бақылауды, қарым-қатынас дағдыларын және тіршіліктің басқа түрлеріне үйрету

	балаларды мектепке дейінгі тәрбиелеу және олардың арнайы оқу бағдарламалары бойынша білім алуы үшін жағдай жасау мәселелері бойынша отбасы мүшелеріне консультация беру

	отбасы мүшелерін балалар мен он сегіз жастан асқан адамдарды үйдегі қажетті өмірлік дағдыларға қалыптастыруды үйрету

	балаларда еңбек дағдыларын тексеру бойынша іс-шараларды өткізу

	ересектерде еңбек дағдыларын тексеру бойынша іс-шараларды өткізу

	емдік және еңбек қызметін жүзеге асыру

	тірек-қимыл аппараты бұзылған балалар мен мүгедектігі бар адамдарға кәсіптік бағдар беру

	мүгедектігі бар адамдарды кәсіптік оңалту

	бейіні бойынша еңбек дағдыларын қалыптастыру

	қызмет алушыларды қолжетімді кәсіптік дағдыларға үйрету бойынша іс-шараларды жүргізу

	қарттар мен он сегіз жастан асқан адамдарға үй шаруашылығының жоғалған дағдыларын қалпына келтіру қызметтері

	жұмысқа орналасуға жәрдемдесу

	қызмет алушыларға және олардың отбасы мүшелеріне үй еңбегін ұйымдастыруда консультация беру

	психологиялық диагностика және тұлғаны тексеру

	психоневрологиялық аурулары бар балаларға әлеуметтік-психологиялық патронаж (жүйелі бақылау)

	тірек-қимыл аппараты бұзылған балаларға әлеуметтік-психологиялық патронаж (жүйелі бақылау)

	психоневрологиялық аурулары бар ересектерге әлеуметтік-психологиялық патронаж (жүйелі бақылау)

	мүгедектігі бар адамдарға әлеуметтік-психологиялық патронаж (жүйелі бақылау).

	егде жастағы адамдарға әлеуметтік-психологиялық патронаж (жүйелі бақылау).

	психопрофилактикалық жұмыс

	психологиялық консультация беру

	жедел психологиялық (соның ішінде телефон арқылы) көмек көрсету

	қызмет алушыларға психологиялық көмек көрсету, оның ішінде әңгімелесу, қарым-қатынас, тыңдау, ынталандыру, белсенді болуға ынталандыру

	психологиялық тренингтер

	балаларға арналған психологиялық түзету

	ересектерге арналған психологиялық түзету

	өзара қолдау топтарында және қарым-қатынас клубтарында сабақтар өткізу

	қолайлы психологиялық ахуалды қамтамасыз ету, жанжалды жағдайлардың алдын алу және шешу үшін отбасы мүшелеріне психологиялық көмек көрсету

	 
	






Қазақстан Республикасы
Премьер-Министрінің
орынбасары - 
Еңбек және халықты
әлеуметтік қорғау министрі
2023 жылғы 29 маусымдағы
№ 263 Бұйрығына
3 қосымша



[bookmark: z743]Халықты әлеуметтік қорғау саласында үйде қызметтер көрсету жағдайында арнаулы әлеуметтік қызметтер көрсету стандарты

[bookmark: z744]1-тарау. Жалпы ережелер
[bookmark: z745]       1. Халықты әлеуметтік қорғау саласында үйде қызметтер көрсету жағдайда арнаулы әлеуметтік қызметтер көрсету стандарты (бұдан әрі – Стандарт) Қазақстан Республикасының Әлеуметтік кодексінің (бұдан әрі – Әлеуметтік кодекс) 12-бабы 5) тармақшасының бесінші абзацына сәйкес әзірленді.
[bookmark: z746]      2. Осы Стандарт қызметтерді алушылардың тұрғылықты жері бойынша үйде қызметтер көрсету жағдайында арнаулы әлеуметтік қызметтер көрсетуге арналған мемлекеттік және мемлекеттік емес меншік нысанында үйде қызметтер көрсету ұйымдарда (бұдан әрі – үйде қызметтер көрсету ұйымдары) арнаулы әлеуметтік қызметтер көрсетудің сапасын, көлемін және тәртібін белгілейді, мыналарға:
[bookmark: z747]      1) психоневрологиялық ауытқулары бар бір жарым жастан он сегіз жасқа дейінгі мүгедектігі бар балаларға (бұдан әрі – балалар);
[bookmark: z748]      2) тірек-қимыл аппараты бұзылған бір жарым жастан он сегіз жасқа дейінгі мүгедектігі бар балаларға (бұдан әрі – ТҚА бұзылған балалар);
[bookmark: z749]      3) психоневрологиялық аурулары бар он сегіз жастан асқан мүгедектігі бар адамдарға (бұдан әрі – он сегіз жастан асқан адамдар);
[bookmark: z750]      4) бірінші және екінші топтағы мүгедектігі бар адамдарға (бұдан әрі – мүгедектігі бар адамдарға);
[bookmark: z751]      5) егде жасына байланысты өзіне қызметтер көрсетуге мүмкіндігі жоқ адамдарға (бұдан әрі – қарттар) арнаулы әлеуметтік қызметтер көрсету, тоқтату және тоқтата тұру шарттарын айқындайды.
[bookmark: z752]      Жоғарыда көрсетілген санаттар бірлесіп қызметтерді алушылар болып аталады.
[bookmark: z753]2-тарау. Үйде қызметтер көрсететін ұйымдарда арнаулы әлеуметтік қызметтер ұсыну шарттары
[bookmark: z754]      3. Үйде қызметтер көрсету ұйымдармен бюджет қаражаты есебінен арнаулы әлеуметтік қызметтер ұсыну қызметтерді алушының тұрғылықты жері бойынша аудандардың, облыстық және республикалық маңызы бар қалалардың (астананың) жұмыспен қамту және әлеуметтік бағдарламалар бөлімдерінің немесе аудандық маңызы бар қалалар, ауылдар, кенттер, ауылдық округтер әкімдерінің (бұдан әрі – уәкілетті органдар) шешімі бойынша жүзеге асырылады.
[bookmark: z756]      5. Арнаулы әлеуметтік қызметтердің кепілді көлемін ұсыну үшін арнаулы әлеуметтік қызметтерге мұқтаж деп танылған адам (отбасы) тұрғылықты жері бойынша уәкілетті органға мынадай құжаттарды беру жолымен жүгінеді:
[bookmark: z757]       1) осы Стандартқа 1-қосымшаға сәйкес нысан бойынша қызметтерді алушының жазбаша өтініші, ал кәмелетке толмаған және әрекетке қабілетсіз адамдар үшін – заңды өкілінің (ата-анасының біреуі, қамқоршының немесе қорғаншының, асырап алушының, баланы қабылдайтын ата-ананың, патронат тәрбиешінің және "Неке (ерлі-зайыптылық) және отбасы туралы" Қазақстан Республикасының Кодексіне (бұдан әрі – Кодекс) сәйкес қамқор болуды, білім беруді, тәрбиелеуді, баланың, он сегіз жастан асқан адамның құқықтары мен мүдделерін қорғауды жүзеге асыратын оларды алмастырушы басқа да адамдардың) (бұдан әрі – заңды өкілі) өтініші немесе медициналық ұйымның қолдаухаты;
[bookmark: z758]      2) сәйкестендіру үшін қызметтерді алушының жеке сәйкестендіру нөмірі (бұдан әрі – ЖСН) бар жеке басын куәландыратын құжаты не цифрлық құжаттар сервисінен электрондық құжат;
[bookmark: z759]       3) осы Стандартқа 2-қосымшаға сәйкес нысан бойынша медициналық картасы;
[bookmark: z760]      4) балалар үшін – психологиялық-медициналық-педагогикалық консультация қорытындысының көшірмесі.
[bookmark: z761]      Жұмыспен қамту бөлімі өтінішті қабылдау кезінде ЖСН бойынша "цифрлық үкіметтің" шлюзі арқылы мемлекеттік органдардың және (немесе) ұйымдардың цифрлық жүйелеріне (бұдан әрі – цифрлық жүйелер) мынадай:
[bookmark: z762]      1) жеке басын куәландыратын құжат туралы;
[bookmark: z763]      2) тұрақты тұратын жері бойынша тіркелгені туралы;
[bookmark: z764]      3) мүгедектікті белгілеу туралы;
[bookmark: z765]      4) мүгедектігі бар адамға абилитациялау мен оңалтудың жеке бағдарламасында (бұдан әрі – ОЖБ) әзірленген іс-шаралар туралы;
[bookmark: z766]      5) зейнеткерлік жастағы адамдар үшін зейнетақы жасы туралы;
[bookmark: z767]      6) Ұлы Отан соғысының ардагері, басқа мемлекеттердiң аумағындағы ұрыс қимылдарының ардагері, сондай-ақ жеңiлдiктер бойынша Ұлы Отан соғысының ардагері, "Ардагерлер туралы" Қазақстан Республикасы Заңның (бұдан әрі – Заң) 8-бабының 1) тармақшасында санамаланған қаза тапқан әскери қызметшілердің отбасы мәртебесін растайтын мәліметтерді алу үшін сұрау салуды қалыптастырады.
[bookmark: z768]      6. Осы Стандарттың 5-тармағында көрсетілген құжаттар топтамасы сәйкес болған жағдайда жұмыспен қамту бөлімінің маманы "Е-собес" автоматтандырылған цифрлық жүйесіне (бұдан әрі – "Е-собес" АЦЖ) арнаулы әлеуметтік қызметтерге мұқтаж деп танылған адамның (отбасының) өтінішіндегі деректерді енгізеді.
[bookmark: z769]       8. Өтінішті және осы Стандарттың 5-тармағында көзделген құжаттарды қабылдағаннан кейін уәкілетті органның маманы бес жұмыс күні ішінде мүгедектігі бар адамдардың және қарт адамның тұратын жеріне барады және осы Стандартқа 3-қосымшаға сәйкес нысан бойынша тұрғын үй және материалдық-тұрмыстық жағдайларды зерттеп-тексеру актісін жасайды.
[bookmark: z770]      Тұрғын үй және материалдық-тұрмыстық жағдайларды зерттеп-тексеру актісі тексеру жүргізілгеннен кейін үш жұмыс күні ішінде жасалады.
[bookmark: z771]      Тұрғын үй және материалдық-тұрмыстық жағдайларын тексеру актісін алған күннен бастап үш жұмыс күні ішінде арнаулы әлеуметтік қызметтер көрсету туралы шешім қабылданады.
[bookmark: z772]      Жергілікті атқарушы орган арнаулы әлеуметтік қызметтер көрсету туралы шешім шығарған күннен бастап бір жұмыс күні ішінде қызметтер алушының тұрғылықты жері бойынша уәкілетті орган қызметтер алушыға арнаулы әлеуметтік қызметтер көрсетуге құжаттарды ресімдеу туралы және әлеуметтік қызметтер порталында (http://aleumet.egov.kz) (бұдан әрі – портал) авторизациялау және үйде қызмет көрсету ұйымын таңдау қажеттігі туралы хабарлама жібереді.
[bookmark: z773]      Мобильдік азаматтар базасында қызметтерді алушының абоненттік нөмірі туралы мәліметтер болған кезде қызметтерді алушыға СМС-хабарлама беру арқылы "цифрлық үкіметтің" веб-порталында тіркелген ұялы байланыс абоненттік құрылғысының телефон нөміріне "Е-Собес" АЦЖ-дан порталда стационарлық үлгідегі ұйымды авторизациялау және таңдау қажеттігі туралы хабарлама қосымша жіберіледі.
[bookmark: z774]      Хабарламаны алғаннан кейін қызметтерді алушы бес жұмыс күні ішінде порталда ЭЦҚ арқылы авторизацияланады және үйде қызмет көрсетуді ұйымдастыруды таңдайды.
[bookmark: z775]      Қызмет алушыда интернет-ресурсқа қолжетімділік болмаған жағдайда, қызмет алушы жұмыспен қамту бөлімінің өзіне-өзі қызмет көрсету секторына жүгінеді.
[bookmark: z776]      Таңдалған стационарлық үлгідегі ұйымда бос орын болмаған жағдайда, қызметті алушы ЭЦҚ арқылы порталда авторландыру жолымен өз бетінше кезекке тұрады.
[bookmark: z777]      ОЖБ мерзімі өтіп кеткен порталда кезекте тұрған қызмет алушылар қайта куәландырудан өтеді және алдыңғы кезекті сақтай отырып (үйде қызмет көрсету ұйымында арнаулы әлеуметтік қызмет көрсетуге ОЖБ болған кезде) порталда тіркеледі.
[bookmark: z778]      9. Қызмет алушы үйде қызмет көрсету үлгідегі ұйымды таңдаған күннен бастап бір жұмыс күні ішінде жұмыспен қамту бөлімі бюджет қаражаты есебінен арнаулы әлеуметтік қызметтерді ұсынатын үйде қызмет көрсету үлгідегі ұйымға мынадай құжаттарды жолдайды:
[bookmark: z779]      1) жергілікті атқарушы органдардың арнаулы әлеуметтік қызметтерді ұсыну туралы шешімі;
[bookmark: z780]       2) осы Стандартқа 2-қосымшаға сәйкес нысан бойынша медициналық картасы;
[bookmark: z781]      3) балалар үшін – психологиялық-медициналық-педагогикалық консультация қорытындысының көшірмесі;
[bookmark: z782]      4) цифрлық жүйелерде мәліметтер болмаған жағдайда, осы Стандарттың 5-тармағының 3-абзацында көрсетілген құжаттар.
[bookmark: z783]      Жоғарыда көрсетілген құжаттарды бюджет қаражаты есебінен арнаулы әлеуметтік қызметтерді ұсынатын үйде қызметтер көрсету ұйымына жіберу туралы талап тұрғылықты жері бойынша уәкілетті орган үйде қызметтер көрсету жағдайларында арнаулы әлеуметтік қызметтер көрсеткен жағдайларда қолданылмайды.
[bookmark: z784]      10. Ұлы Отан соғысының ардагерлерге, басқа мемлекеттердiң аумағындағы ұрыс қимылдарының ардагерлерге, сондай-ақ жеңiлдiктер бойынша Ұлы Отан соғысының ардагерлеріне, Заңның 8-бабының 1) тармақшасында санамаланған қаза тапқан әскери қызметшілердің отбасына арнаулы әлеуметтік қызметтер үйде қызметтер көрсету ұйымдарымен бірінші кезекте беріледі.
[bookmark: z785]      11. Арнаулы әлеуметтік қызметтерге мұқтаж және бір отбасында тұратын балалар, ТҚА бұзылған балалар, он сегіз жастан асқан адамдар, мүгедектігі бар адамдар мен қарттар жеке адам ретінде есептеледі.
[bookmark: z786]      12. Арнаулы әлеуметтік қызметтер көрсету кезінде қызметтерді алушының жасы мен денсаулық жағдайы, мүгедектің ОЖБ мазмұны, қозғалыс белсенділігінің төмендеу дәрежесі, тұру жағдайы ескеріледі.
[bookmark: z787]      13. Қызметтерді алушылар мүгедек деп танылған жағдайда уәкілетті органға өтініш ұсыну жолымен "Е-собес" АЦЖ-да тіркелуге жатады.
[bookmark: z788]      14. Үйде қызметтер көрсететін ұйымдар тарапынан арнаулы әлеуметтік қызметтер көрсетуі кезінде:
[bookmark: z1895]      1) көрсетілетін арнаулы әлеуметтік қызметтердің сапасы мен тиімділігін арттыру;
[bookmark: z1896]      2) қалыпты әлеуметтік ортада қолайлы моральдық-психологиялық жағдай жасауға жәрдемдесу;
[bookmark: z1897]      3) осы Стандартқа сәйкес сауықтыру және әлеуметтік-оңалту іс-шараларын жүргізуге бағытталған қажетті арнаулы әлеуметтік қызметтер кешенін ұсыну арқылы қызметтерді алушыларға жан-жақты көмек көрсету;
[bookmark: z1898]       4) осы Стандартқа 4-қосымшаға сәйкес үйде қызметтер көрсету жағдайындағы ұйымдармен балалар, тірек-қимыл аппараты бұзылған балалар, он сегіз жастан асқан адамдар үшін сабақтар өткізу ұзақтығын қамтамасыз ету сақталады.
[bookmark: z1899]       14-1. Арнаулы әлеуметтік қызметтер осы Стандартқа 5-қосымшаға сәйкес үйде қызметтер көрсету жағдайында көрсетілетін арнаулы әлеуметтік қызметтер тізбесіне сәйкес көрсетіледі.
[bookmark: z792]      15. Үйде қызметтер көрсету ұйымында арнаулы әлеуметтік қызметтер көрсетуді тоқтату:
[bookmark: z793]      1) қызметтерді алушылардың жазбаша өтініші, ал кәмелетке толмаған және әрекетке қабілетсіз адамдар үшін – заңды өкілінің жазбаша өтініші;
[bookmark: z794]      2) мүгедектік алынған немесе үшінші топ мүгедектігі белгіленген жағдайда;
[bookmark: z795]      3) стационарлық немесе жартылай стационарлық жағдайда арнаулы әлеуметтік қызметтер көрсетілген кезде;
[bookmark: z796]      4) қызметтерді алушы басқа елді мекенге көшкен кезде;
[bookmark: z797]      5) қызметтерді алушы немесе оның отбасы мүшелері тарапынан күтім жөніндегі әлеуметтік қызметкерге негізсіз оның ар-намысы мен қадiр-қасиетiн кемсітетін сөздер айтылған және кінә тағылған, ол куәгерлердің жазбаша көрсеткіштерімен расталған кезде.
[bookmark: z798]      6) ақылы арнаулы әлеуметтік қызметтер көрсету туралы шарт бұзылған кезде;
[bookmark: z799]      7) қызметтерді алушы қайтыс болған жағдайда;
[bookmark: z800]      8) білім беру ұйымдарында арнаулы әлеуметтік қызметтер алған жағдайда жүзеге асырылады.
[bookmark: z801]      16. Арнаулы әлеуметтік қызметтер көрсетуді қалпына келтіру осы Стандарттың 2-тарауында көзделген тәртіппен жүзеге асырылады.
[bookmark: z802]       Арнаулы әлеуметтік қызметтерді көрсету осы Стандарттың 15-тармағының 5) тармақшасында көзделген негіз бойынша тоқтатылған қызметтерді алушыларға арнаулы әлеуметтік қызметтерді көрсетуді қалпына келтіру арнаулы әлеуметтік қызметтер көрсету тоқтатылғаннан кейін бір күнтізбелік жыл асқаннан кейін ғана жүзеге асырылады.
[bookmark: z803]      17. Қызметтерді алушыда жартылай стационарлық үлгідегі ұйымда болуға медициналық қарсы көрсетілім пайда болған жағдайда арнаулы әлеуметтік қызметтерді көрсету уақытша тоқтатыла тұрады.
[bookmark: z804]      Арнаулы әлеуметтік қызметтер көрсетуді қалпына келтіру қызметтерді алушы үйде қызметтер көрсету ұйымында болуға медициналық қарсы көрсетілім болып табылатын сырқаттың болмауын растайтын медициналық құжатты ұсынғаннан кейін жүзеге асырылады.
[bookmark: z805]      18. Үйде қызметтер көрсету ұйымдарда арнаулы әлеуметтік қызметтер көрсетуді тоқтату, тоқтата тұру үйде қызметтер көрсету ұйымы басшысының шешімі негізінде жүзеге асырылады және "Е-собес" АЦЖ-да белгі қойылады.
[bookmark: z806]      19. Бұл ретте, үйде қызметтер көрсету ұйымы мамандарының ұсынымдары ресімделеді, ол қызметтерді алушының не оның заңды өкілінің қолына беріледі.
[bookmark: z1900]      19-1. Үйде қызметтер көрсету ұйымында қажетті мамандар болмаған жағдайда жеке жоспарды әзірлеу, оңалту іс-шараларының немесе консультациялардың нәтижелігін бағалау үшін шарттық негізде қосымша мамандарды тартуға болады.
[bookmark: z1901]      19-2. Үйде қызметтер көрсету ұйымының мамандары қызметтерді алушыларға баруды үйде қызметтер көрсету ұйымның басшысы бекітетін қызметтерді алушыларға бару кестесіне сәйкес жүзеге асырады.
       Қызметтерді алушыға барған күні үйде қызметтер көрсету ұйымының мамандары нысаны осы Стандартқа 6-қосымшада ұсынылған арнаулы әлеуметтік қызметтерді есепке алу журналына тиісті белгі қояды. Ұсынылған арнаулы әлеуметтік қызметтерді есепке алу журналы қызметтерді алушыда (заңды өкілінде) болады және ай аяқталған кейін күтім жасайтын әлеуметтік жұмыскерге беріледі.
[bookmark: z1902]      19-3. Уәкілетті орган немесе құрылтайшы немесе үйде қызметтер көрсету ұйымының басшысы арнаулы әлеуметтік қызметтер көрсету үшін жағдайлар жасайды, оның ішінде:
      1) қажетті техникамен және байланыспен, оңалту іс-шараларын жүргізуге қажетті диагностикалық, дидактикалық, дамытушы және өзге де материалдармен жабдықталған үй-жайлар;
      2) персоналды қызметтерді алушыларға күтім көрсету жөніндегі білімін, іскерлігін және дағдыларын қалыптастыруға септігін тигізетін әдістемелік әдебиетпен қамтамасыз ету;
      3) персоналды қажет болған кезде көлік құралымен, жол жүру билеттерімен немесе жол жүру билетінің құны мөлшерінде ақшалай өтемақымен қамтамасыз ету;
      4) қарттар мен мүгедектігі бар адамдарға күтім жасайтын әлеуметтік жұмыскерлерді арнайы киіммен, жеке қорғаныш құралдарымен (бір рет қолданылатын маскалар мен қолғаптар) қамтамасыз ету.
[bookmark: z1903]      19-4. Үйде қызметтер көрсету ұйымында шағымдар мен ұсыныстар кітабы ресімделеді, оның парақтары нөмірленген, ол үйде қызметтер көрсету ұйымының басшысында сақталады және қызметтерді алушылар немесе олардың заңды өкілдерінің бірінші талабы бойынша әлеуметтік жұмыс жөніндегі консультантпен беріледі.
      Шағымдар мен ұсыныстар кітабын үйде қызметтер көрсету ұйымының басшысы апта сайын, ал уәкілетті орган және (немесе) құрылайшы ай сайын қарайды.

      Нысан
	 
	Мақтаарал ауданының жұмыспен қамту және
әлеуметтік бағдарламалар
бөлімінің басшысы Н. Елшибаевқа Бизнес-сәйкестендiру нөмiрi:
050140009243


[bookmark: z949]

ӨТІНІШ
[bookmark: z971]      _________________________________________________________________
      (қызметтерді алушының тегі, аты, әкесінің аты (бар болса) көрсету керек)
      үйде арнаулы әлеуметтік қызметтер көрсету үшін есепке алуыңызды сұраймын.
      Туған күні ______ жылғы "____" __________________
      Тұратын жері ________________________________________________________
      Телефон нөмірі (үйдің, ұялы)___________________________________________
      Мүгедектік санаты (бар болса)__________________________________________
      Бірге тұратын отбасы мүшелері (тегі, аты, әкесінің аты (бар болса), туыстығын көрсету керек)
      _________________________________________________________________
       Үйде күтім көрсету жағдайында арнаулы әлеуметтік қызмет көрсетуге құжаттар ресімдеу үшін қажетті менің қолжетімділігі шектеулі дербес деректерімді жинауға және өңдеуге "Дербес деректер және оларды қорғау туралы" Қазақстан Республикасыны Заңының 8-бабына сәйкес келісім беремін.
      Осы келісім қол қойылған күнінен бастап "Үйде күтім көрсету жағдайында арнаулы әлеуметтік қызмет көрсетуге құжаттар ресімдеу" мемлекеттік қызмет көрсету аяқталған күнге дейін қолданылады.
      Осымен арнаулы әлеуметтік қызметтер көрсету, мемлекеттік органдардың цифрлық жүйелеріндегі тиісті ақпаратты тексеру, сәйкестікке келтіру және жаңарту құқығын айқындау үшін еңбекке қабілетті кәмелетке толған балалары, жұбайы (зайыбы) туралы ақпаратты пайдалануға, сондай-ақ мен көрсеткен, цифрлық жүйелерден алынған мәліметтер мен мәліметтерді пайдалануға (беруге), менің мәртебем, менің мүддемде арнаулы әлеуметтік қызметтерді алушы ретінде, оның ішінде арнаулы әлеуметтік қызметтердің кепілдік берілген көлемін ұсыну үшін.
      Жалған ақпарат пен дәйексіз (жасанды) құжаттар бергенім үшін жауапкершілік туралы ескертілдім.
      Үйде арнаулы әлеуметтік қызметтер көрсету тәртібімен және шарттарымен таныстым.
      Мынадай құжаттарды қоса беріп отырмын:
      _________________________________________________________________
      Тегі, аты, әкесінің аты (бар болса) және қолы
      _________________________________________________________________
      күні 20__ жылғы "___" ________________________________________________
      ___________________________________________________ өтінішті қабылдады.
      (тегі, аты, әкесінің аты (бар болса) және лауазымын көрсету)
      Қолы _____________ Күні 20__ жылғы "___" _____________________________

Үйде көрсетілетін арнаулы әлеуметтік қызметтердің тізбесі
       
	Көрсетілетін қызметтің атауы

	жеке жұмыс жоспарларының орындалуын бақылау (мамандардың жұмысын үйлестіру, жеке жоспарға сәйкес қызмет көрсетуді бақылау)

	денсаулық жағдайы бойынша әдеттегі күнделікті рәсімдерді, оның ішінде төсектен тұру, төсекке жату, киіну және шешіну, жуыну, тамақ жеу, ішу, дәретхананы немесе дәрет ыдысын пайдалану, қозғалу, тістерге немесе жаққа күтім жасау, көзілдірік немесе есту аппараттарын пайдалану, тырнақтарын алу, ерлер үшін сақал-мұртын алу сияқты күнделекті тұрмыстық рәсімдерді орындауға кабілетсіз қызмет алушыларға жеке қызмет көрсету және гигиеналық сипаттағы әлеуметтік-тұрмыстық қызметтерді көрсету

	қарттар мен мүгедектігі бар адамдар үшін жерлеуді ұйымдастыруға жәрдемдесу (қайтыс болған туыстары (заңды өкілдері) болмаған кезде)

	қызмет алушылардың отбасы мүшелерін жеке қызмет көрсету және санитарлық-гигиеналық сипаттағы практикалық дағдыларға үйрету

	мүгедектігі бар балаларды үйден тыс бір елді мекен шегінде бірге алып жүру

	қарттар мен мүгедектігі бар адамдарды үйден тыс бір елді мекен шегінде бірге алып жүру

	қарттар мен мүгедектігі бар адамдарға хат жазуға және оқуға көмек көрсету

	қарттар мен мүгедектігі бар адамдарға ыстық түскі асты, азық-түлік және азық-түлік емес қажетті заттарды сатып алуға және үйге жеткізуге жәрдемдесу

	қарттар мен мүгедектігі бар адамдарға тамақ дайындауға көмектесу

	орталықтандырылған жылу және (немесе) сумен жабдықталмаған тұрғын үй-жайларда тұратын қарттар мен мүгедектігі бар адамдарға пештерді жағуға, отын, көмір және су жеткізуге жәрдемдесу

	қарттар мен мүгедектігі бар адамдарға заттарды жууға, химиялық тазалауға, жөндеуге және оларды кері жеткізу

	 қарттар мен мүгедектігі бар адамдарға киім жууға көмектесу 

	қарттар мен мүгедектігі бар адамдарға арналған тұрғын үй-жайларды жөндеу мен тазалауды ұйымдастыруға жәрдемдесу

	қарттар мен мүгедектігі бар адамдарға тұрғын үй және коммуналдық қызметтерді төлеуге жәрдемдесу

	тиесілі жеңілдіктерді, жәрдемақыларды, өтемақыларды, алименттер мен төлемдердің басқа түрлерін алуға, тұрмыс жағдайын жақсартуға жәрдемдесу

	қарттар мен мүгедектігі бар адамдарға, сондай-ақ бала тәрбиелеп отырған және 18 жастан асқан адамдарға қамқорлық жасайтын отбасыларға отбасының өзін-өзі қамтамасыз ету және материалдық жағдайын жақсарту мәселелері бойынша консультация беру

	қызмет алушылардың саны бойынша есепке алуды, статистиканы және есептілікті жүргізу, әлеуметтік-экономикалық мәселелер бойынша мемлекеттік және мемлекеттік емес ұйымдармен өзара іс-қимыл жасау

	мерекелер мен демалыс іс-шараларын ұйымдастыру

	клуб және үйірме жұмыстарын ұйымдастыру және өткізу

	қызмет алушыларды бос уақытын өткізуге және мәдени іс-шараларға қатысуға тарту

	мәдени іс-шараларға барған кезде қызмет алушыларды алып жүру

	арнаулы әлеуметтiк қызметтер көрсету саласында және әлеуметтiк қамсыздандыру мен көмек алу құқықтарына байланысты мәселелер бойынша заңнамаға сәйкес заңгерлік консультация беру

	заңды маңызы бар құжаттарды ресімдеуге жәрдемдесу

	арнаулы әлеуметтік қызметтер ұсынатын және қызмет алушылардың заңды құқықтарын бұзатын немесе нұқсан келтіретін ұйымдардың әрекеттеріне немесе әрекетсіздігіне шағымдарды дайындауға және беруге жәрдемдесу

	 Қазақстан Республикасының Азаматтық кодексінде белгіленген тәртіппен тиісті жәрдемақыларды, әлеуметтік төлемдерді сенімхат бойынша алу

	отбасында қызмет алушыларға немесе олардың отбасы мүшелеріне жасалған физикалық және психикалық зорлық-зомбылыққа кінәлі адамдарды қылмыстық жауапкершілікке тартуға жәрдемдесу

	қорғаншылық немесе қамқоршылық жөніндегі функцияларды жүзеге асыратын органдарға балаларды, оның ішінде тірек-қимыл аппараты бұзылған балаларды "Неке (ерлі-зайыптылық) және отбасы туралы" Қазақстан Республикасының Кодексіне сәйкес асырап алуға, қамқоршылыққа, патронатқа, қорғаншылыққа орналастыруға жәрдемдесу

	қызмет алушыларды арнаулы әлеуметтік қызметтер көрсететін мекемелерге, ұйымдарға орналастыруға жәрдемдесу, оның ішінде стационарлық және жартылай стационарлық үлгідегі ұйымдарда құжаттарды ресімдеуге жәрдемдесу

	балаларды, оның ішінде тірек-қимыл аппараты бұзылған балаларды тәрбиелеуден жалтарған ата-аналарға қатысты кәмелетке толмағандардың істері жөніндегі комиссияға ұсыныстарды ресімдеу

	қызмет алушыларға жұмысқа орналасу үшін құжаттарды ресімдеуде, жеке басын куәландыратын құжатты және заңды маңызы бар құжаттарды алуда заң көмегін көрсетуге жәрдемдесу

	 Қазақстан Республикасының Азаматтық іс жүргізу кодексінде, "Адвокаттық қызмет және заң көмегі туралы" Қазақстан Республикасының Заңында белгіленген жағдайларда және тәртіппен адвокаттан тегін заң көмегін алуға жәрдемдесу

	бейінді мамандардың, оның ішінде денсаулық сақтау ұйымдарының медициналық консультациясына жәрдемдесу

	алғашқы медициналық көмек көрсету

	дәрігерлердің қорытындысы бойынша дәрілік заттармен және медициналық мақсаттағы бұйымдармен қамтамасыз етуге жәрдемдесу: алу, сатып алу

	балаларға арналған абилитациялаудың және оңалтудың жеке бағдарламасына сәйкес санаторийлік-курорттық емдеумен, техникалық көмекші (компенсаторлық) құралдармен, міндетті гигиеналық құралдармен қамтамасыз етуге жәрдемдесу

	ересектерге арналған абилитациялаудың және оңалтудың жеке бағдарламасына сәйкес санаторийлік-курорттық емдеумен, техникалық көмекші (компенсаторлық) құралдармен, міндетті гигиеналық құралдармен қамтамасыз етуге жәрдемдесу

	қызмет алушыларды техникалық көмекші (компенсаторлық) және міндетті гигиеналық құралдарды пайдалануға үйрету

	денсаулыққа байланысты процедураларды жүргізу (дәрі-дәрмектерді қабылдау, тамшыларды тамызу және емдеуші дәрігердің нұсқауымен байланысты процедуралар)

	 емдік дене жаттығуларын орындауға көмек көрсету 

	балаларға, тірек-қимыл аппараты бұзылған балаларға патронаждық бақылау

	медициналық-әлеуметтік сараптама жүргізуге көмек көрсету

	тегін медициналық көмектің кепілдік берілген көлемін алуға жәрдемдесу

	абилитациялаудың және оңалтудың жеке бағдарламасына сәйкес протездік-ортопедиялық және есту аппаратын алуға жәрдемдесу

	жасына байланысты бейімделу мәселелерін қоса алғанда, әлеуметтік және медициналық мәселелер бойынша консультация беру

	дәрігерді үйге шақыру және қызмет алушыларды денсаулық сақтау ұйымдарына алып жүру

	мүгедектігі бар адамдар мен қарттарға санитариялық-гигиеналық қызмет көрсету (сүрту, жуу, гигиеналық ванналар)

	оңалту шараларын жүргізуге жәрдемдесу (оңалту қызметтерін алу кезіндегі сүйемелдеу

	балалардың дене және психикалық қабілеттеріне сәйкес арнайы білім беру бағдарламалары бойынша білім алуына жәрдемдесу

	жалпы білім беретін мектептерде, техникалық және кәсіптік ұйымдарда тірек-қимыл аппараты бұзылған балалардың білім алуына жәрдемдесу

	ересектерге кәсіптік білім алуға көмектесу

	балалар мен 18 жастан асқан адамдарды әлеуметтік дағдылары қалыпты деңгейдегі тұрмыстық және қол шеберлігінің негіздерін, күнделікті және қоғамдық орындардағы мінез-құлықты, өзін-өзі бақылауды, қарым-қатынас дағдыларын және тіршіліктің басқа түрлеріне үйрету

	әлеуметтік-педагогикалық консультация беру

	өзін-өзі күту, жеке гигиенаны, күнделікті өмірде және қоғамдық орындарда өзін-өзі ұстау, бақылау, қарым-қатынас дағдыларын қалыптастыру жөніндегі қызметтері

	балаларды мектепке дейінгі тәрбиелеу және олардың арнайы оқу бағдарламалары бойынша білім алуы үшін жағдай жасау мәселелері бойынша отбасы мүшелеріне консультация беру

	ата-аналарды немесе отбасы мүшелерін үйде оңалту негіздеріне үйрету

	отбасы мүшелерін балалар мен он сегіз жастан асқан адамдарды үйдегі қажетті өмірлік дағдыларға қалыптастыруды үйрету

	тірек-қимыл аппараты бұзылған балалар мен мүгедектігі бар адамдарға кәсіптік бағдар беру

	жұмысқа орналасуға жәрдемдесу

	қызмет алушыларға және олардың отбасы мүшелеріне үй еңбегін ұйымдастыруда консультация беру

	қызмет алушыларға психологиялық көмек көрсету, оның ішінде әңгімелесу, қарым-қатынас, тыңдау, ынталандыру, белсенді болуға ынталандыру

	қолайлы психологиялық ахуалды қамтамасыз ету, жанжалды жағдайлардың алдын алу және шешу үшін отбасы мүшелеріне психологиялық көмек көрсету

	әлеуметтік-психологиялық патронаж (жүйелі бақылау)



